
REFERAT

pentru avizarea Planului Urbanistic Zonal:„Extindere hotel”str. Radu Tudoran nr. 18, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U92007-003087/09.05.2007, prin care se solicită avizarea din punct de vedere urbanistic a Planului Urbanistic Zonal „Extindere hotel” – strada Radu Tudoran nr. 18, Timişoara

Având în vedere cerinţele Certificatului de Urbanism nr. 392 din 18.01.2007.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic Zonal „Extindere hotel”– strada Radu Tudoran nr. 18, Timişoara.

Documentaţia este iniţiată de beneficiarul S.C. DANGERS S.R.L. şi elaborată de S.C. STUDIO 3D S.R.L. Timişoara, pr. nr. 41/2006.

Terenul propus pentru construire este situat în intravilanul municipiului Timisoara, in estul oraşului, zona str. Bobalna - C. Ghirodei şi este amplasat la intersectia str. Radu Tudoran cu str. Ionel Teodoreanu.
In cadrul PUG Timisoara s-a stabilit că această zonă este destinată locuirii si funcţiunilor complementare cu regim de inaltime P - P+2E şi zonă de agrement, sport. Prin PUZ „C. Ghirodei - str. Bobalna (Inel IV)”, aprobat prin HCL 62/26.03.2002 s-a stabilit destinatia de zona pentru servicii pentru parcelele pe care este construita cladirea existenta a hotelului, înscrise în C.F. nr. 129469 şi C.F. nr. 138295 Timişoara.
Prin P.U.Z. „Extindere hotel”– strada Radu Tudoran nr. 18, Timişoara se solicita pentru parcela înscrisă în C.F. nr. 146692 Timişoara schimbarea funcţiunii de zonă sport, agrement existentă în zonă servicii publice, cu regim de înălţime maxim S+P+2E+Er/M.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit. 

Documentaţia este însoţită de avizul Consiliului Judeţean Timiş nr. 60/12.06.2007 şi se vor respecta întocmai condiţiile impuse prin prezentul aviz.
Terenul studiat in P.U.Z. are suprafaţa totală de 2908,60 mp, aflat în proprietatea S.C. DANGERS S.R.L. şi este identificat prin C.F. nr. 129469, nr. cadastral 4240/1/3/10, cu suprafaţă de 243,3 mp, nr. cadastral 4240/1/3/11, 4240/1/3/1/11, cu suprafaţă de 279,3 mp, nr. cadastral 4244/2/17/1, 4244/2/18, cu suprafaţă de 818 mp, C.F. nr. 138295, nr. cadastral 4244/2/19, cu suprafaţă de 446 mp si C.F. nr. 146692, nr. cadastral 4240/1/1/2/1/1/2, cu suprafaţă de 1122 mp. Extinderea propusă se realizează doar pe terenul identificat prin C.F. nr. 146692, fără sarcini, rămânând ca după aprobarea documentaţiei P.U.D., beneficiarul să îşi unifice parcelele.
Pentru parcelele care fac obiectul P.U.Z. nu este necesară scoaterea din circuitul agricol, conform extreaselor C.F. anexate documentaţiei. 
Se vor păstra accesele (pietonal şi auto) existente, conform Aviz Comisia de circulaţie nr. 2161/24.05.2007. Terenul este accesibil pietonal de pe latura sa estică (str. Radu Tudoran ) şi de pe latura sudică ( str. Ionel Teodoreanu - strada cu caracter secundar pentru acces case invecinate). 
Documentaţia are drept obiectiv realizarea unei extinderi la clădirea hotelului existent, pentru cazare şi servicii, cu regimul de înălţime S+P+2E+Eretras. Incinta se va amenaja cu spaţii verzi (min. 20% din suprafata terenului), platformă pentru colectarea deseurilor menajere şi parcaje ce vor deservi clădirea existentă şi propusa (24 locuri). 

Avand în vedere regimul de înălţime propus, conform normelor în vigoare, nu este necesar lift pentru accesul persoanelor.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.
Indicii  urbanistici propuşi prin prezenta documentaţie sunt:

P.O.T. max. = 45,0% 
C.U.T. max. = 1,5

Regim maxim de înălţime S+P+2E+M/Er


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism nr. 392 din 18.01.2007, în conformitate cu legislatia în vigoare şi Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic Zonal ”Extindere hotel”– strada Radu Tudoran nr. 18, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

